
1. [bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171]Bendra informacija

1.1. Perkančioji organizacija – Akmenės rajono savivaldybės administracija (kodas 188719391), L. Petravičiaus a. 2, Naujoji Akmenė, LT-85132. Perkančioji organizacija nėra PVM mokėtoja. 
1.2. Pirkimą perkančiosios organizacijos vardu atlieka Akmenės rajono centrinė perkančioji organizacija. Sutartį pasirašys perkančioji organizacija.
1.3. Pirkimas neatliekamas naudojantis centralizuotų pirkimų katalogu (VšĮ CPO LT), nes centrinės perkančiosios organizacijos kataloge tokių darbų nėra.
1.4. Pirkimo Komisija yra sudaroma.
1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 ir 4.4.4 papunkčiais. Aplinkos apaugos kriterijai nustatyti pirkimo sąlygų 6 priede „Sutarties projektas“.
1.6. Bendrosios pirkimo sąlygos yra neatskiriama šių pirkimo sąlygų dalis.

2. [bookmark: _Toc137194948]Pirkimo objektas
2.1.  Perkančioji organizacija numato įsigyti investicijų projekto parengimo paslaugas (toliau – paslaugos). Reikalavimai pirkimo objektui nustatyti specialiųjų pirkimo sąlygų 2 priede.
2.2. Pirkimo objektas į dalis neskaidomas. Tiekėjai privalo siūlyti visą paslaugų apimtį.
2.3. Pirkimui skirta lėšų suma: 37 000,00 Eur su PVM.
[bookmark: _Ref495668603]2.4. Perkančioji organizacija nereikalauja, kad esmines užduotis atliktų pats pasiūlymą pateikęs dalyvis, o jeigu pasiūlymą pateikė tiekėjų grupė – tos grupės partneris.
2.5. Paslaugos, numatytos sutartyje, teikiamos 18 (aštuoniolika) mėnesių nuo sutarties įsigaliojimo dienos.
2.6. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 
3.1. Perkančioji organizacija netikrina tiekėjo, subtiekėjų ar kitų ūkio subjektų, kurių pajėgumais remiasi tiekėjas, pašalinimo pagrindų.
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 3 priede „Tiekėjų kvalifikacijos reikalavimai ir reikalaujami aplinkos apsaugos vadybos sistemos standartai“. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.3. Tiekėjas teikdamas pasiūlymą neturi pateikti nei EBVPD nei laisvos formos deklaracijos dėl atitikties reikalavimams.

4. [bookmark: _Toc137194950]Reikalavimai, susiję su nacionaliniu saugumu
4.1. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

5. [bookmark: _Toc137194951]Specialieji reikalavimai pasiūlymų rengimui ir pateikimui
5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Tiekėjo pasiūlyme turi būti:
5.3.1. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;
5.3.2. jungtinės veiklos sutartis, jei pasiūlymą pateikia tiekėjų grupė.
5.4. Pasiūlymas turi būti parengtas lietuvių. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.
5.5. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.6. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.
5.7. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

6. [bookmark: _Toc137194952]Pasiūlymo galiojimo užtikrinimas
6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Toc15392775][bookmark: _Toc137194953]7. Pasiūlymų vertinimas
7.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pirkimo sąlygų 4 priedas „Pasiūlymo forma“.

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 6 priede „Sutarties projektas“.

[bookmark: _Toc137194955]9. Kitos sąlygos
9.1. Perkančiosios organizacijos darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis susijusius pranešimus:
9.1.1. techniniais klausimais – Investicijų ir projektų valdymo skyriaus vedėja Daiva Tušienė, mob. +370 663 50935, el. p. daiva.tusiene@akmene.lt;
9.1.2. viešųjų pirkimų procedūrų klausimais – Viešųjų pirkimų skyriaus vyresnioji specialistė Agnė Jurdonienė, tel. (8 425) 59 771, el. p. agne.jurdoniene@akmene.lt. 
9.2. Pirkimo procedūros, kurios neapibrėžtos šiuose pirkimo dokumentuose, vykdomos vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu, Viešųjų pirkimų įstatymu ir jo įgyvendinamųjų teisės aktų nuostatomis.

___________________

Pirkimo sąlygų 1 priedas „Terminai“

	Eil.
Nr.
	VEIKSMAS
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.


	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	



	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	Netaikoma 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	Netaikoma
	

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	Netaikoma
	

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	3 (tris) darbo dienas nuo sprendimo priėmimo dienos
	

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas

nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	



__________________________




Pirkimo sąlygų 2 priedas „Techninė specifikacija“

TECHNINĖ SPECIFIKACIJA

I. BENDROSIOS NUOSTATOS

Akmenės rajono savivaldybė planuoja įgyvendinti įvairių sričių investicijų projektus, finansuojamus iš 2021-2027 m. Europos Sąjungos struktūrinės paramos ir/ar valstybės biudžeto ir/ar kitų fondų ir/ar lengvatinių paskolų lėšų. Tokiems projektams būtina parengti investicijų projektą (toliau – IP). 
1. IP turi būti parengtas taisyklinga lietuvių kalba.
2. Preliminarus IP kiekis – 7 vnt. Perkančioji organizacija neįsipareigoja nupirkti visų IP.
3. Paslaugų teikėjas įsipareigoja parengti IP vadovaujantis žemiau nurodytais reikalavimais: 
3.1. Investicijų projektų rengimo metodika, patvirtinta VšĮ Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337, su vėlesniais pakeitimais (metodika skelbiama https://cpva.lt/wp-content/uploads/2024/04/ip-metodika_2024.pdf);
3.2. Lietuvos Respublikos statybos įstatymu, statybos techniniais reglamentais ir kitais standartais; 
3.3. optimalios projekto įgyvendinimo alternatyvos pasirinkimo kokybės vertinimo metodika (metodika skelbiama https://2014.esinvesticijos.lt/lt//dokumentai//veiksmu-programos-valdymo-komiteto-2019-m-rugsejo-23-d-posedis/optimalios-projekto-igyvendinimo-alternatyvos-pasirinkimo-kokybes-vertinimo-metodika-2?type=versions); 
3.4. konversijos koeficientų bei ekonominės-socialinės naudos (žalos) apskaičiavimo metodika (metodika skelbiama https://cpva.lt/wp-content/uploads/2024/04/sna-metodika_2024.pdf); 
3.5. konkrečios projekto finansavimo priemonės finansavimo sąlygų/gairių apraše, kvietime nurodytais specialiaisiais reikalavimais ir/ar kriterijais bei teisės aktais;
3.6. atsižvelgiant į Akmenės rajono savivaldybės parengtus ir patvirtintus strateginius dokumentus (strateginiai dokumentai skelbiami: https://www.akmene.lt );
3.7. atsižvelgiant į 2022-2030 m. Šiaulių regiono plėtros planą (planas skelbiamas: https://siauliuregionas.lt/regiono-pletra-2/veiklos-sritis/2021-2030-2/ )ir/ar 2024–2029 m. Šiaulių regiono funkcinės zonos strategiją (strategija skelbiama: https://siauliuregionas.lt/regiono-pletra-2/teritorines-strategijos/).
4. Paslaugų teikėjas, kuris suteiks šioje techninėje specifikacijoje nurodytas paslaugas, turi pateikti žemiau nurodytus rezultatus: 
	Eil. Nr.
	Veikla
	Laukiamas rezultatas

	4.1.
	IP
	Parengto IP elektroninė versija (Word formatu)

	4.2.
	IP skaičiuoklė kaip IP priedas
	Parengta pagal šios techninės specifikacijos 3.1. punkte nurodytas rekomendacijas 1 skaičiuoklė (Excel formatu)


5. Paslaugų teikėjas, rengiantis IP, negali būti susijęs su IP aprašomų darbų vykdytojais ir (ar) paslaugų teikėjais, negali siūlyti sprendinių, kuriuose būtų nurodomas konkretus modelis ar šaltinis, konkretus procesas ar prekės ženklas, tipai, konkreti kilmė ar gamyba, dėl kurių tam tikroms įmonėms ar tam tikriems produktams, darbams ir (ar) paslaugoms būtų sudarytos palankesnės sąlygos. 
6. Paslaugos teikėjas IP veiklų kainas (paslaugų, rangos darbų ir prekių) pagrindžia 1-3 komerciniais pasiūlymais ir/ar kitais dokumentais, pagrindžiančiais projekto išlaidų pagrįstumą ir galimais pagal kvietimą teikti paraiškas/projektų įgyvendinimo planus ir/ar priemonės gaires/aprašą, (konkretus skaičius nustatomas pagal reikalavimus kvietime teikti paraiškas/projektų įgyvendinimo planus ir/ar priemonės gairėse/apraše), ir/ar sąmatomis, parengtomis pagal UAB „Sistela“ orientacines kainas. Visi kainas pagrindžiantys dokumentais prisegami į IP priedus. 
7. IP turi būti išskirtos ir išnagrinėtos visos projekto dalys, taip kaip nurodyta Investicijų projektų, kuriems siekiama gauti finansavimą iš Europos Sąjungos struktūrinės paramos ir/valstybės biudžeto lėšų, rengimo metodikoje. 
8. Paslaugų teikėjas į IP turinį gali įraukti ir papildomas, jo nuomone, svarbias dalis ir/ar priedus. 
9. Duomenis, reikalingus IP parengimui, Paslaugų teikėjas surenka pats, išskyrus šios techninės specifikacijos 11 punkte nurodytą informaciją. 
10. IP rengimo metu jo koncepcija (pvz.: pavadinimas, veiklos ir kt.) gali būti tikslinama, siekiant, kad projektu būtų sukuriama maksimali nauda visuomenei. 

II. IP RENGIMAS IR ATSISKAITYMAS UŽ PASLAUGAS

11. Paslaugų teikėjui, rengiančiam IP, Perkančioji organizacija pateiks šiuos dokumentus ir informaciją: 
11.1. statistinę informaciją, susijusią su rengiamu IP, kuria disponuoja Perkančioji organizacija; 
11.2. su IP susijusių teikiamų / planuojamų teikti viešųjų paslaugų apimtis, finansinius srautus ir vartotojų skaičių; 
11.3. funkcinius reikalavimus infrastruktūrai, jeigu planuojama tokią sukurti/atnaujinti/ modernizuoti; 
11.4. laukiamus rezultatus; 
11.5. kitą reikalingą informaciją pagal Paslaugų teikėjo užklausas ir jeigu tokia informacija Perkančioji organizacija disponuoja. 
12. Rengiamose IP skaičiuoklėse turi būti pateikiami skaičiavimai su formulėmis arba nuorodomis į prielaidų su detaliais skaičiavimais darbalapius toje pačioje skaičiuoklėje. 
13. IP parengimo terminas: IP ir visi IP priedai turi būti parengti per 30 (trisdešimt) darbo dienų nuo Perkančiosios organizacijos kreipimosi el. paštu į Paslaugos tiekėją ir pateikti Perkančiajai organizacijai. Paslaugos teikėjas atsakingas už laiku ir tinkamai parengtą IP su privalomais priedais.
14. Parengti IP su visais IP priedais pateikiami derinimui Perkančiajai organizacijai ne vėliau kaip likus 7 (septynioms) darbo dienoms iki IP parengimo termino pabaigos.
15. Perkančioji organizacija per 3 (tris) darbo dienas turi pateikti pasiūlymus/pastabas parengtiems IP, įskaitant jų priedus. Jeigu Perkančioji organizacija per 3 (tris) darbo dienas nepateikia jokių pastabų/pasiūlymų Paslaugų teikėjui dėl parengtų dokumentų, laikoma, kad Perkančioji organizacija neturi pastabų/pasiūlymų IP. 
16. Gavus VšĮ Centrinės projektų valdymo agentūros ar kitos įstaigos, vertinančios investicinio projekto pagrįstumą, ir/ar Užsakovo pastabas, Paslaugos teikėjas privalo jas ištaisyti per Perkančiosios organizacijos nurodytą terminą nereikalaudamas papildomo apmokėjimo 18 mėnesių po Paslaugos priėmimo – perdavimo akto pasirašymo dienos.
17. Paslaugų teikėjas įsipareigoja, esant Perkančiosios organizacijos atskiram prašymui, atlikti IP pristatymą Perkančiosios organizacijos patalpose ar nuotoliniu būdu.
18. Tiekėjas įsipareigoja teikiant Paslaugas laikytis šių aplinkosaugos reikalavimų: 
18.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo– priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“; 
18.2. siekti, kad Paslaugai suteikti būtų neteršiama aplinka ir nekeliamas pavojus sveikatai ir taip būtų laikomasi Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ 4.4.3 punkte nustatyto aplinkosauginio principo.

Parengė:
Investicijų ir projektų valdymo skyriaus vedėja Daiva Tušienė


_____________










































Pirkimo sąlygų 3 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS APLINKOS APSAUGOS VADYBOS SISTEMOS STANDARTŲ

Tiekėjo kvalifikacija turi atitikti šiame priede nustatytus reikalavimus kvalifikacijai. 

Tiekėjų kvalifikacijos reikalavimai

	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1.
	Techninis ir profesinis pajėgumas

	1.1.
	Tiekėjas, tiekėjų grupės partneriai kartu per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 (trejus) metus) iki pasiūlymo pateikimo termino pabaigos pagal vieną ar daugiau sutarčių yra savo jėgomis suteikęs investicijų projektų parengimo paslaugas, parengtas pagal Investicijų projektų, kuriems siekiama gauti finansavimą iš ES struktūrinių fondų ir valstybės biudžeto lėšų rengimo metodiką, kurių vertė ne mažesnė kaip 21 404,95 Eur be PVM.
	Tiekėjo ar jo įgalioto asmens parašu patvirtintas įvykdytų sutarčių sąrašas, kuriame turi būti nurodomi įvykdytų sutarčių pavadinimai, vertės, Užsakovo duomenys ir datos. (pildomas konkurso sąlygų 7 priedas).

Kartu pateikiamos užsakovų pažymos, kuriose nurodoma, kad paslaugų atlikimas ir galutiniai rezultatai buvo tinkami.

Pateikiama skaitmeninė dokumento kopija
	Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

Subtiekėjams šis reikalavimas nenustatomas.

	1.2.
	Tiekėjas turi pasiūlyti už sutarties vykdymą atsakingą kvalifikuotą specialistą, kuris turi atitikti toliau nurodytus reikalavimus:
1.   ne mažesnė kaip 1 metų patirtis rengiant investicijų projektus ES ir/arba Valstybės investicijų programos finansavimui gauti;
2.  aukštasis universitetinis arba jam prilyginamas ekonominis išsilavinimas.






	Tiekėjo ar jo įgalioto asmens parašu patvirtintas specialistų atitinkančių nurodytą kvalifikaciją ir kurie bus atsakingi už pirkimo sutarties vykdymą, sąrašas (pildomas konkurso sąlygų 8 priedas);
1) Išsilavinimą liudijančių diplomų kopijos;
2) Kvalifikaciją pagrindžiantis gyvenimo aprašymas (pildomas konkurso sąlygų 9 priedas);

Reikalaujamą kvalifikaciją užsienio šalių tiekėjai privalo būti įgiję iki pirkimo sutarties pasirašymo. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. 

Pastabos:
jei kvalifikacija yra grindžiama nurodant specialistą, kuris nėra tiekėjo, jungtinės veiklos partnerio (-ių) ar subtiekėjo (-jų) darbuotojas, tačiau yra ketinamas įdarbinti sutarties vykdymo metu, tokiu atveju specialistas turi būti išviešintas pasiūlyme;
Jeigu tiekėjo kvalifikacijos atitiktį nustatytiems reikalavimams pagrindžiantys dokumentai (informacija) skelbiami viešai elektroninėse duomenų bazėse ir (ar) yra teikiami nemokamai, tokiu atveju pateikiama nuoroda į informacijos šaltinį ir dokumento numeris.
Jei atsakingas už pirkimo sutarties vykdymą asmuo vienu metu vykdė daugiau nei vieną sutartį, skaičiuojant jo patirtį šis laikotarpis nesumuojamas. Perkančioji organizacija užskaitys iki pasiūlymų pateikimo termino pabaigos turimą patirtį sutartyse, kurios dar nėra užbaigtos vykdyti.

Pateikiama skaitmeninė dokumento kopija
	Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.

Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos



Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys. 

Tiekėjams keliami reikalavimai dėl aplinkos apsaugos vadybos sistemos standartų 

Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

	Eil. Nr.
	Reikalavimas dėl aplinkos apsaugos vadybos sistemos standartų laikymosi
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1.
	Aplinkos apsaugos vadybos sistemos taikymas

	1.1.
	NETAIKOMA
	NETAIKOMA
	NETAIKOMA


_________________

Pirkimo sąlygų 4 priedas „Pasiūlymo forma“

PASIŪLYMO FORMA 

Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas

PASIŪLYMAS

20___-___-___

INVESTICIJŲ PROJEKTO PARENGIMO PASLAUGŲ PIRKIMAS

	Dalyvio pavadinimas ir kodas
(jei pasiūlymą pateikia tiekėjų grupė, nurodomi visų partnerių pavadinimai ir kodai)
	

	Dalyvio adresas
(jei pasiūlymą pateikia tiekėjų grupė, nurodomi visų partnerių adresai)
	

	Dalyvio įgaliotas asmuo pasirašyti pasiūlymą
	

	Dalyvio įgaliotas asmuo bendrauti pateikto pasiūlymo klausimais
	

	Dalyvio el. pašto adresas
	

	Laimėjimo atveju, už sutarties vykdymą atsakingo asmens kontaktai (pareigos, vardas, pavardė, tel., el. p.)
	



Pažymime, kad sutinkame su visomis pirkimo dokumentų sąlygomis.

Siūlome šias paslaugas:
	Eil. Nr.
	Pirkimo objekto pavadinimas
	Maksimalus kiekis
	1 vieneto įkainis Eur, be PVM
	Bendra pasiūlymo kaina Eur, be PVM (5=3x4)

	1
	2
	3
	4
	5

	1. 
	Investicijų projektų parengimo paslaugos
	7 vnt.
	
	

	Bendra pasiūlymo kaina Eur be PVM
	

	PVM:
	

	Bendra pasiūlymo kaina Eur su PVM
	



Bendra pasiūlymo kaina Eur su PVM (skaičiais ir žodžiais): __________________.

Tais atvejais, kai pagal galiojančius teisės aktus tiekėjui nereikia mokėti PVM, nurodomos priežastys, dėl kurių nemokamas PVM:____________________________________________. 

Į kainą įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios, tame tarpe elektroninių sąskaitų faktūrų pateikimo, išlaidos.

Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):

	Eil. Nr.
	Partnerio pavadinimas
	Numatomos teikti paslaugos
	Partnerio darbų dalies vertė pasiūlymo kainoje

	
	
	
	EUR su PVM
	Proc.

	
	
	
	
	

	Viso:
	
	



Dalyvis pasiūlyme privalo išviešinti kitus ūkio subjektus (subtiekėjus ir trečiuosius asmenis), kurių pajėgumais remiasi, taip pat nurodyti ir kitus žinomus subtiekėjus.
	Eil. Nr.
	Pavadinimas, kodas ir adresas
	Numatomos teikti paslaugos
	Pirkimo sutarties dalis pasiūlymo kainoje, kuriai ketinama pasitelkti subtiekėjus

	
	
	
	EUR su PVM
	Proc.

	Subtiekėjai ir tretieji asmenys, kurių pajėgumais remiamasi įrodinėjant kvalifikacijos atitiktį

	
	
	
	
	

	
	
	
	
	

	Viso:
	
	

	Kiti žinomi subtiekėjai, kurie bus pasitelkti vykdant pirkimo sutartį ir kurių pajėgumais nesiremiama įrodinėjant kvalifikacijos atitiktį

	
	
	
	
	

	
	
	
	
	

	Viso:
	
	



Pastaba. Tiekėjo (tiekėjų grupės partnerių) ir subtiekėjų bendra numatomų atlikti darbų vertė turi atitikti bendrą pasiūlymo sumą EUR su PVM.

Informacija apie specialistus, kuriais bus remiamasi įrodinėjant tiekėjo kvalifikaciją ir vykdant pirkimo sutartį, tačiau jie nėra tiekėjo ar tiekėjo pasitelkiamo (-ų) subtiekėjo (-ų) darbuotojai pasiūlymo pateikimo metu, bet laimėjimo atveju būtų įdarbinti:
	Eil. Nr.
	Vardas ir pavardė
	Specialisto dabartinė darbovietė

	
	
	

	
	
	



Kartu su pasiūlymu pateikiami šie dokumentai:
	Eil. Nr.
	Dokumentų pavadinimai

	
	

	
	



Šiame pasiūlyme yra pateikta konfidenciali informacija:
	Eil.
Nr.
	Pateikto dokumento pavadinimas
	Dokumente esanti konfidenciali informacija[footnoteRef:2] (nurodoma dokumento dalis / puslapis, kuriame yra konfidenciali informacija) [2:  Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.. Tiekėjas negali nurodyti, kad visas pasiūlymas yra konfidenciali. 
Pastaba: Informacija, kuri pagal Viešųjų pirkimų įstatymą laikytina nekonfidencialia, bus laikoma vieša, nepriklausomai nuo to, kad tiekėjas ją nurodė šioje lentelėje.] 

	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)

	
	...
	
	

	
	...
	
	



Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.

Siūlomos paslaugos visiškai atitinka pirkimo dokumentuose nurodytus reikalavimus. 

Pasiūlymas galioja iki pirkimo dokumentuose nurodyto termino pabaigos.

[bookmark: _Hlk109290521]
  _______________________	              __________		        __________________________
  Dalyvis  arba jo  įgaliotas asmuo	           parašas		                        vardas ir pavardė
[bookmark: _Pirkimo_sąlygų_3]

Pirkimo sąlygų 5 priedas „Pasiūlymų vertinimo kriterijai ir sąlygos“


PASIŪLYMŲ VERTINIMO KRITERIJAI IR SĄLYGOS

1.  Komisija atmeta pasiūlymą, jeigu:
1.1. pasiūlymas neatitinka pirkimo dokumentuose nustatytų reikalavimų, sąlygų ir kriterijų;
1.2. jei taikoma, dalyvis turi būti pašalintas vadovaujantis Viešųjų pirkimų įstatymo 46 straipsnio nuostatomis;
1.3. jei taikoma, dalyvis neatitinka bent vieno pirkimo dokumentuose nustatyto kvalifikacijos reikalavimo ir (ar), jeigu taikytina, kokybės vadybos sistemos ir aplinkos apsaugos vadybos sistemos standarto;
1.4. dalyvis per perkančiosios organizacijos nustatytą terminą nepatikslino, nepapildė, nepaaiškino informacijos;
1.5. pasiūlyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą;
1.6. pasiūlyme nurodyta neįprastai maža kaina ir dalyvis nepateikia tinkamų pasiūlytos neįprastai mažos kainos pagrįstumo įrodymų;
1.7. pasiūlymas, kuriame nurodyta neįprastai maža kaina, neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
2. Perkančioji organizacija gali nevertinti viso pasiūlymo, jei patikrinusi jo dalį nustato, kad pasiūlymas turi būti atmestas;
3. Šiame pirkime ekonomiškai naudingiausias pasiūlymas bus išrenkamas pagal kainą;
4. [bookmark: _Hlk157007070]Tais atvejais, kai kelių dalyvių pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.

Informacija, kad pasiūlymuose nurodytos kainos bus vertinamos eurais

5. Pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

_________________












Pirkimo sąlygų 6 priedas „Sutarties projektas“

PASLAUGŲ VIEŠOJO PIRKIMO-PARDAVIMO SUTARTIS

20____m. _____________ d. Nr. ___________
Naujoji Akmenė

I SKYRIUS
SUTARTIES ŠALYS

1. Akmenės rajono savivaldybės administracija (kodas Juridinių asmenų registre 188719391), atstovaujama Akmenės rajono savivaldybės administracijos direktoriaus (-ės) įrašyti vardą ir pavardę, veikiančio (-s) pagal Savivaldybės administracijos nuostatus (toliau – Užsakovas), ir įrašyti juridinio asmens pavadinimą (kodas Juridinių asmenų registre 00000000), atstovaujama įrašyti pareigų pavadinimą, vardą ir pavardę (toliau – Teikėjas), veikiančio (-s) pagal (nurodyti veikimo pagrindą), sudarė šią Paslaugų viešojo pirkimo-pardavimo sutartį (toliau – Sutartis).

II SKYRIUS
SUTARTIES OBJEKTAS

2. Vadovaujantis šioje Sutartyje nustatytomis sąlygomis ir tvarka Užsakovas paveda, o Teikėjas įsipareigoja suteikti investicijų projekto parengimo paslaugas (toliau – Paslaugos). Paslaugos teikiamos pagal Investicijų projektų rengimo paslaugų techninėje specifikacijoje (toliau – Techninė specifikacija), kuri yra šios Sutarties 1 priedas, išvardytas sąlygas.
3. Paslaugų apimtis fiksuojama pagal Užsakovo poreikį raštu (el. paštu) pateikus Paslaugos prašymą (užsakymą). Paslaugų (vieno investicijų projekto parengimo) suteikimo terminas – 30 (trisdešimt) darbo dienų nuo Užsakovo Paslaugų prašymo (užsakymo) išsiuntimo Teikėjui el. paštu dienos.
4. Paslaugos, numatytos Sutartyje, teikiamos 18 (aštuoniolika) mėnesių nuo Sutarties įsigaliojimo dienos.
5. Paslaugų perdavimas įforminamas Paslaugų perdavimo-priėmimo aktu, kurį rengia Teikėjas, o Paslaugų perdavimo metu jį pasirašo įgalioti Užsakovo (už Sutarties vykdymo kontrolę paskirtas asmuo) ir Teikėjo atstovai.

III SKYRIUS
KAINA IR ATSISKAITYMO TVARKA

6. Sutartyje yra pasirinktas šis kainos apskaičiavimo būdas: fiksuoto įkainio.
[bookmark: _Hlk128732254]7. Pradinės sutarties vertė yra 00 Eur (suma žodžiais) be PVM, PVM sudaro 00 Eur (suma žodžiais), suma su PVM 00 Eur (suma žodžiais), kuri lygi Teikėjo pasiūlymo kainai be PVM, apskaičiuotai sudauginus maksimalų Paslaugų kiekį iš Teikėjo pasiūlyto įkainio be PVM. Jeigu Teikėjas nėra PVM mokėtojas, tuomet nurodyti – Teikėjas nėra PVM mokėtojas“.
8. Sutarties vertė sudaryta iš šių Paslaugų kiekių ir jo įkainio:
	Eil.
Nr.
	Paslaugos
	Maksimalus Paslaugų skaičius.
	Vieneto įkainis be PVM

	1.
	Investicijų projekto parengimo paslaugos
	7 vnt.
	



Užsakovas neįsipareigoja nupirkti viso šiame punkte nurodyto maksimalaus Paslaugų kiekio ir/arba sumokėti visos Pradinės sutarties vertės, numatytos Sutarties 7 punkte. Sutarties vykdymo metu įsigyjami kiekiai, taip pat Sutarties kaina, kuri turės būti sumokėta Teikėjui, priklauso nuo faktinių užsakymų.
9. Paslaugų įkainiai, nurodyti Sutarties 8 punkte, yra galutiniai ir apima visas tiesiogines ir netiesiogines išlaidas. Paslaugų įkainiams įtakos negali turėti terminų pažeidimas, darbo užmokesčio ir kitų panašių išlaidų išaugimas. 
10. Atsižvelgiant į Sutarties pobūdį ir ypatumus, Šalys susitaria, kad už Paslaugas Užsakovas sumoka Teikėjui per 30 (trisdešimt) nuo dienos, kai Užsakovas pasirašo Paslaugų priėmimo-perdavimo aktą ir gauna PVM sąskaitą-faktūrą arba lygiavertį dokumentą (toliau – sąskaita–faktūra).
11. Paslaugų įkainis dėl pasikeitusių mokesčių perskaičiuojamas tokia tvarka:
11.1. mokestis, kuriam pasikeitus perskaičiuojami įkainis: pridėtinės vertės mokestis (PVM). Pasikeitus kitiems mokesčiams įkainis neperskaičiuojamas;
11.2. perskaičiavimas atliekamas per 10 (dešimt) kalendorinių dienų įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;
11.3. perskaičiavimo formulė: pasikeitus PVM tarifo dydžiui, įkainyje esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;
11.4. įkainių pakeitimas įforminamas papildomu Šalių susitarimu;
11.5. perskaičiuotas įkainis pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatyme, kuriuo keičiasi šio mokesčio tarifas, nurodytos tarifo įsigaliojimo dienos.
12. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 12.3 papunktyje, viršija 5 (penkis) procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiavimas vykdomas:
12.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą Pradinės sutarties vertę;
12.2. perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo;
12.3. nauji įkainiai apskaičiuojami pagal formulę:
, kur
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;
12.4. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
12.5. vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 
13. Teikėjas sąskaitą–faktūrą ir ją pagrindžiančius dokumentus (jei tokie yra), privalo pateikti Užsakovui naudojantis elektronine paslauga „SABIS“.
14. Užsakovas numato tiesioginio atsiskaitymo galimybę su Sutartyje nurodytu (-ais) subteikėju (-ais; toliau – subteikėjas/subteikėjai) tokiomis sąlygomis:
14.1. Užsakovas ne vėliau, kaip per 3 (tris) darbo dienas po Sutarties įsigaliojimo (jei yra žinomi subteikėjai) arba po informacijos apie juos gavimo raštu informuoja subteikėjus apie tiesioginio atsiskaitymo galimybę;
14.2. subteikėjas, norėdamas pasinaudoti tiesioginio atsiskaitymo galimybe, raštu pateikia prašymą ir Teikėjo sutikimą dėl tiesioginio mokėjimo jam atlikimo Užsakovui, sudaroma trišalė tiesioginio atsiskaitymo sutartis tarp Užsakovo, Teikėjo ir jo subteikėjo, nustatanti tiesioginio atsiskaitymo su subteikėju tvarką, atsižvelgiant į pirkimo dokumentuose, Sutartyje ir subteikimo sutartyje nustatytus reikalavimus. Kilus ginčui tarp Teikėjo ir subteikėjo, jie ginčus sprendžia savarankiškai, Užsakovui nedalyvaujant. Trišalėje sutartyje atsiskaitymo su subteikėju tvarka nustatoma vadovaujantis šioje Sutartyje numatyta atsiskaitymo tvarka. Tiesioginis atsiskaitymas subteikėju gali būti atliekamas tik po to, kai subteikėjas suteikia Paslaugas. Subteikėjui išmokėtų sumų dydžiu yra mažinamos Teikėjui mokėtinos sumos. Subteikėjui negali būti mokamas avansas;
14.3. tiesioginio atsiskaitymo su subteikėju galimybė nekeičia Teikėjo atsakomybės dėl Sutarties vykdymo.
15. Teikėjas negali perleisti tretiesiems asmenims visų ar dalies savo teisių, išskyrus piniginius reikalavimus, kaip numatyta Sutartyje.

IV SKYRIUS
ŠALIŲ ĮSIPAREIGOJIMAI

16. Užsakovas įsipareigoja:
16.1. suteikti Teikėjui visą informaciją, reikalingą Sutartyje numatytoms Paslaugoms suteikti;
16.2. vykdyti teikiamų Paslaugų priežiūrą;
16.3. priimti tinkamai ir kokybiškai suteiktas Paslaugas;
16.4. už kokybiškai ir laiku suteiktas Paslaugas sumokėti Teikėjui šioje Sutartyje numatytomis sąlygomis ir terminais pagal pateiktą sąskaitą-faktūrą.
17. Teikėjas įsipareigoja:
17.1. tinkamai, kokybiškai ir laiku suteikti Paslaugas pagal Sutartyje ir Techninėje specifikacijoje nurodytus reikalavimus;
17.2. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
17.3. jeigu Teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Teikėjas Užsakovui įsipareigoja, kad Sutartį vykdys tik tokią teisę turintys asmenys;
17.4. vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu, šios paslaugos yra intelektinė paslauga pagal 4.4.3.
18. Sutarčiai vykdyti pasitelkiami šie subteikėjai: (surašyti Teikėjo pasiūlyme nurodytus subteikėjus, jeigu tokių nėra, tuomet parašyti, kad nepasitelkiami).
Teikėjas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subteikėjų kontaktinius duomenis ir subteikėjų atstovus. Jei Sutarčiai vykdyti nepasitelkiami subteikėjai, tokiu atveju Sutarties sąlygos dėl subteikimo neaktualios ir vykdant Sutartį nebus taikomos.
19. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subteikėjui, papildomų ar naujų (tuo atveju kai teikiant pasiūlymą subteikėjai nebuvo žinomi) subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą.
20. Užsakovas reikalauja, kad kartu su informacija apie naujus subteikėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Teikėjas kreipiasi į Užsakovą su prašymu pakeisti subteikėjus.
21. Papildomai ar naujai pasitelkiamu subteikėju negali būti viešojo pirkimo dalyvis ar pasiūlymą viešajame pirkime teikusios tiekėjų grupės partneris.
22. Pakeitus Sutartyje numatytus subteikėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subteikėjui, ir (ar) pasitelkus papildomus ar naujus subteikėjus, subteikėjai gali pradėti vykdyti Sutartį, tik Užsakovui ir Teikėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subteikėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

V SKYRIUS
ŠALIŲ ATSAKOMYBĖ

23. Kiekvienu atveju Teikėjui praleidus bet kurios prievolės įvykdymo terminą, nustatytą šioje Sutartyje, Teikėjas, be atskiro Užsakovo įspėjimo, moka Užsakovui 0,05 procento delspinigius nuo Sutarties 7 punkte nurodytos Pradinės sutarties vertės be PVM už kiekvieną uždelstą dieną. Užsakovas neprivalo įrodyti Teikėjui, kad patyrė nuostolių.
24. Uždelsus laiku atsiskaityti už suteiktas Paslaugas, Užsakovas, Teikėjui reikalaujant, moka 0,05 procento delspinigius nuo laiku neapmokėtos sumos be PVM už kiekvieną vėlavimo dieną.
25. Jei Teikėjas nekokybiškai, ne pagal Sutarties sąlygų reikalavimus, teikia Sutartyje numatytas Paslaugas, Užsakovas surašo Sutarties pažeidimo aktą. Šio akto pagrindu Užsakovas taiko Teikėjui 300 (trijų šimtų) eurų) baudą už kiekvieną pažeidimą. Nustatytus pažeidimus Teikėjas privalo pašalinti savo sąskaita.
26. Užsakovas taip pat turi teisę nevykdyti mokėjimo Teikėjui, kol nebus pašalinti nustatyti pažeidimai, taip pat išskaičiuoti netesybų (baudas, delspinigius) sumas iš Teikėjui mokėtinų sumų, jeigu Teikėjas netesybų nesumoka pats per jam Užsakovo nurodytą terminą.
27. Teikėjas Sutarties tinkamą įvykdymą užtikrina netesybomis – 10 (dešimt) procentų nuo Pradinės sutarties vertės be PVM bauda. Užsakovas neprivalo įrodyti Teikėjui, kad patyrė nuostolių.
28. Šalys susitaria, kad kilus teisminiam ginčui dėl atsiskaitymo už suteiktas Paslaugas, Teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
29. Šalys atleidžiamos nuo atsakomybės esant nenugalimos jėgos (force majeure) aplinkybėms pagal LR CK 6.212 str.

VI SKYRIUS
ASMENS DUOMENŲ TVARKYMAS

30. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
31.	Šalių atstovų, darbuotojų ar kitų fizinių asmenų, pasitelktų Sutarčiai vykdyti, duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
32. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
33. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
34. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
35.	Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
36. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
37. Šalys susitaria, kad po Sutarties nutraukimo ar pasibaigimo jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
38. Duomenų subjektai turi teisę susipažinti su tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas). Informuodamos Sutarčiai vykdyti pasitelktus fizinius asmenis apie jų asmens duomenų tvarkymą, Šalys įsipareigoja pateikti jiems šiame Sutarties punkte nurodytą informaciją apie jų teises.

VII SKYRIUS
KITOS SĄLYGOS

39. Sutartis laikoma sudaryta ir įsigalioja, kai Šalys pasirašo Sutartį ir galioja iki visiško Šalių įsipareigojimų pagal šią Sutartį įvykdymo arba Sutarties nutraukimo dienos.
40. Teikėjo pateiktas pasiūlymas yra neatskiriama šios Sutarties dalis.
41. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimas įforminamas Šalių susitarimu.
42. Sutartis gali būti nutraukta:
42.1. abiejų Šalių rašytiniu susitarimu;
42.2. vienos iš Šalių iniciatyva;
42.3. kitais Lietuvos Respublikos civiliniame kodekse nustatytais atvejais ir tvarka.
43. Užsakovas turi teisę vienašališkai nutraukti Sutartį, jeigu:
43.1. paaiškėja aplinkybės, numatytos Lietuvos Respublikos viešųjų pirkimų įstatymo 90 straipsnio 1 dalyje;
43.2. Teikėjas bankrutuoja arba yra likviduojamas, sustabdo ūkinę veiklą arba  teisės aktuose nustatyta tvarka susidaro analogiška situacija;
43.3.Teikėjas iš esmės pažeidė Sutartį.
44. Teikėjas turi teisę vienašališkai nutraukti Sutartį:
44.1. Užsakovas pažeidžia atsiskaitymo terminus daugiau nei 20 (dvidešimt) kalendorinių dienų ir jeigu Teikėjas apie vėlavimą prieš tai raštu pranešė Užsakovui;
44.2. jei Užsakovas nevykdo sutartinių įsipareigojimų, vykdo juos netinkamai ar kitomis sąlygomis nei numatyta Sutartyje ir Užsakovas nustatytų pažeidimų neištaiso per Teikėjo reikalavime nustatytą protingą terminą.
45. Šalis, ketinanti vienašališkai nutraukti Sutartį, prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) kalendorinių dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
46. Sutarties esminiu pažeidimu bus laikoma:
46.1. Teikėjas neteikia Paslaugų arba teikia Paslaugas akivaizdžiai per lėtai, kad spėtų jas suteikti per Paslaugų terminą ir, gavęs Užsakovo pretenziją dėl vėlavimo nesiima jokių priemonių;
46.2. Teikėjas nesuteikia Paslaugų per nustatytą terminą ir papildomą Užsakovo nustatytą laiką, per kurį skaičiuojami delspinigiai už vėlavimą;
46.3. jeigu Teikėjas siekia padidinti Sutarties įkainį (t. y. nevykdo Sutarties už Sutartyje nustatytą įkainį, išskyrus Sutartyje numatytus atvejus;
46.4. jeigu Sutarties vykdymo metu Teikėjui priskaičiuotų baudų už Sutarties ir(arba) jos priedo (-ų) (jei yra) sąlygų pažeidimus suma pasiekia 10 (dešimt) proc. Pradinės sutarties vertės;
46.5. Teikėjas be Užsakovo žinios pasitelkia Sutarčiai vykdyti naują subteikėją;
46.6. jeigu teikiamos Paslaugos visiškai ar iš dalies (daugiau, kaip 50 proc.) neatitinka Sutartyje ir(arba) jos prieduose Paslaugoms keliamų reikalavimų;
46.7. Teikėjas pažeidžia Paslaugų terminus ir dėl Paslaugų suteikimo vėlavimo Paslaugos praranda prasmę Užsakovui, jeigu tokia sąlyga buvo nurodyta Užsakovo užduotyje;
46.8. pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytas aplinkybes.
47. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis per 30 (trisdešimt) kalendorinių dienų, ginčas bus sprendžiamas teisme pagal Užsakovo buveinės vietą.
48. Asmenys, atsakingi už Sutarties vykdymą:
48.1. Užsakovo atstovai: už Sutarties vykdymą – Investicijų ir projektų valdymo skyriaus vedėja Daiva Tušienė, mob. +370 663 50935, el. p. daiva.tusiene@akmene.lt;
48.2. Teikėjo atstovas, atsakingas už Sutarties vykdymą – (nurodyti asmenį ir jo kontaktus).
49. Visi Šalių su Sutartimi susiję pranešimai, nurodymai, prašymai, kiti dokumentai ar susirašinėjimas (toliau visi kartu – dokumentai) turi būti siunčiami raštu (elektroninėmis priemonėmis (patvirtinant gavimą) arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis. 
50. Šalių vienos kitai teikiami dokumentai bus laikomi pateiktais tinkamai, jei jie bus siunčiami/atsiųsti Sutarties VIII skyriuje nurodytais Šalių kontaktais.
51. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
52. Tuo atveju, jei Sutarties Šalių rekvizitai, Sutartyje nurodyti asmenys, atsakingi už Sutarties vykdymą, pasikeistų, Šalys per 5 (penkias) kalendorines dienas įsipareigoja pateikti rašytinį pranešimą, kuris bus laikomas Sutarties priedu ir neatskiriama jos dalimi, neatliekant papildomų Sutarties keitimo ar papildymo procedūrų dėl neesminių Sutarties sąlygų pasikeitimo.
53. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
54. Saugiu kvalifikuotu elektroniniu parašu abiejų Šalių adoc formatu pasirašyta Sutartis sudaroma 1 (vienu) egzemplioriumi. Šalys susitaria, kad elektroniniu parašu pasirašytų dokumentų elektroninis parašas suprantamas kaip Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymo nuostatas atitinkantis parašas, sukurtas saugia elektroninio parašo formavimo įranga ir patvirtintas galiojančiu kvalifikuotu sertifikatu.
55. Sutarties priedai:
55.1. Investicijų projektų rengimo paslaugų techninė specifikacija;
55.2. Teikėjo pasiūlymas.

VIII SKYRIUS
ŠALIŲ REKVIZITAI IR PARAŠAI

	Užsakovas                                                                                                                                      
	Akmenės rajono savivaldybės administracija
Kodas 188719391
L. Petravičiaus a. 2, LT-85132 Naujoji Akmenė
A. s. LT
Banko pavadinimas, banko kodas
Tel. +370 425 57 133
El. p. info@akmene.lt

_______________________________
(pasirašančio pareigos, vardas, pavardė)
	      Juridinio asmens pavadinimas
      Kodas 00000000
      PVM mokėtojo kodas
      Adresas
A. s. Nr.
       Banko pavadinimas, banko kodas
      Tel. Nr, fakso Nr.
      El. paštas

      _______________________________
      (pasirašančio pareigos, vardas, pavardė)
      A.V.





	Teikėjas
Juridinio asmens pavadinimas
Kodas 00000000
PVM mokėtojo kodas      
Adresas
A. s. Nr.
Banko pavadinimas, banko kodas
Tel. Nr., el. paštas
      
_________________________
(pasirašančio pareigos, vardas, pavardė)

INVESTICIJŲ PROJEKTŲ RENGIMO PASLAUGŲ 
TECHNINĖ SPECIFIKACIJA

II. BENDROSIOS NUOSTATOS

Akmenės rajono savivaldybė planuoja įgyvendinti įvairių sričių investicijų projektus, finansuojamus iš 2021-2027 m. Europos Sąjungos struktūrinės paramos ir/ar valstybės biudžeto ir/ar kitų fondų ir/ar lengvatinių paskolų lėšų. Tokiems projektams būtina parengti investicijų projektą (toliau – IP). 
3. IP turi būti parengtas taisyklinga lietuvių kalba.
4. Preliminarus IP kiekis – 7 vnt. Perkančioji organizacija neįsipareigoja nupirkti visų IP.
3. Paslaugų teikėjas įsipareigoja parengti IP vadovaujantis žemiau nurodytais reikalavimais: 
3.1. Investicijų projektų rengimo metodika, patvirtinta VšĮ Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337, su vėlesniais pakeitimais (metodika skelbiama https://cpva.lt/wp-content/uploads/2024/04/ip-metodika_2024.pdf);
3.2. Lietuvos Respublikos statybos įstatymu, statybos techniniais reglamentais ir kitais standartais; 
3.3. optimalios projekto įgyvendinimo alternatyvos pasirinkimo kokybės vertinimo metodika (metodika skelbiama https://2014.esinvesticijos.lt/lt//dokumentai//veiksmu-programos-valdymo-komiteto-2019-m-rugsejo-23-d-posedis/optimalios-projekto-igyvendinimo-alternatyvos-pasirinkimo-kokybes-vertinimo-metodika-2?type=versions); 
3.4. konversijos koeficientų bei ekonominės-socialinės naudos (žalos) apskaičiavimo metodika (metodika skelbiama https://cpva.lt/wp-content/uploads/2024/04/sna-metodika_2024.pdf); 
3.5. konkrečios projekto finansavimo priemonės finansavimo sąlygų/gairių apraše, kvietime nurodytais specialiaisiais reikalavimais ir/ar kriterijais bei teisės aktais;
3.6. atsižvelgiant į Akmenės rajono savivaldybės parengtus ir patvirtintus strateginius dokumentus (strateginiai dokumentai skelbiami: https://www.akmene.lt );
3.7. atsižvelgiant į 2022-2030 m. Šiaulių regiono plėtros planą (planas skelbiamas: https://siauliuregionas.lt/regiono-pletra-2/veiklos-sritis/2021-2030-2/ )ir/ar 2024–2029 m. Šiaulių regiono funkcinės zonos strategiją (strategija skelbiama: https://siauliuregionas.lt/regiono-pletra-2/teritorines-strategijos/).
4. Paslaugų teikėjas, kuris suteiks šioje techninėje specifikacijoje nurodytas paslaugas, turi pateikti žemiau nurodytus rezultatus: 
	Eil. Nr.
	Veikla
	Laukiamas rezultatas

	4.1.
	IP
	Parengto IP elektroninė versija (Word formatu)

	4.2.
	IP skaičiuoklė kaip IP priedas
	Parengta pagal šios techninės specifikacijos 3.1. punkte nurodytas rekomendacijas 1 skaičiuoklė (Excel formatu)


5. Paslaugų teikėjas, rengiantis IP, negali būti susijęs su IP aprašomų darbų vykdytojais ir (ar) paslaugų teikėjais, negali siūlyti sprendinių, kuriuose būtų nurodomas konkretus modelis ar šaltinis, konkretus procesas ar prekės ženklas, tipai, konkreti kilmė ar gamyba, dėl kurių tam tikroms įmonėms ar tam tikriems produktams, darbams ir (ar) paslaugoms būtų sudarytos palankesnės sąlygos. 
6. Paslaugos teikėjas IP veiklų kainas (paslaugų, rangos darbų ir prekių) pagrindžia 1-3 komerciniais pasiūlymais ir/ar kitais dokumentais, pagrindžiančiais projekto išlaidų pagrįstumą ir galimais pagal kvietimą teikti paraiškas/projektų įgyvendinimo planus ir/ar priemonės gaires/aprašą, (konkretus skaičius nustatomas pagal reikalavimus kvietime teikti paraiškas/projektų įgyvendinimo planus ir/ar priemonės gairėse/apraše), ir/ar sąmatomis, parengtomis pagal UAB „Sistela“ orientacines kainas. Visi kainas pagrindžiantys dokumentais prisegami į IP priedus. 
7. IP turi būti išskirtos ir išnagrinėtos visos projekto dalys, taip kaip nurodyta Investicijų projektų, kuriems siekiama gauti finansavimą iš Europos Sąjungos struktūrinės paramos ir/valstybės biudžeto lėšų, rengimo metodikoje. 
8. Paslaugų teikėjas į IP turinį gali įraukti ir papildomas, jo nuomone, svarbias dalis ir/ar priedus. 
9. Duomenis, reikalingus IP parengimui, Paslaugų teikėjas surenka pats, išskyrus šios techninės specifikacijos 11 punkte nurodytą informaciją. 
10. IP rengimo metu jo koncepcija (pvz.: pavadinimas, veiklos ir kt.) gali būti tikslinama, siekiant, kad projektu būtų sukuriama maksimali nauda visuomenei. 

II. IP RENGIMAS IR ATSISKAITYMAS UŽ PASLAUGAS

11. Paslaugų teikėjui, rengiančiam IP, Perkančioji organizacija pateiks šiuos dokumentus ir informaciją: 
11.1. statistinę informaciją, susijusią su rengiamu IP, kuria disponuoja Perkančioji organizacija; 
11.2. su IP susijusių teikiamų / planuojamų teikti viešųjų paslaugų apimtis, finansinius srautus ir vartotojų skaičių; 
11.3. funkcinius reikalavimus infrastruktūrai, jeigu planuojama tokią sukurti/atnaujinti/ modernizuoti; 
11.4. laukiamus rezultatus; 
11.5. kitą reikalingą informaciją pagal Paslaugų teikėjo užklausas ir jeigu tokia informacija Perkančioji organizacija disponuoja. 
12. Rengiamose IP skaičiuoklėse turi būti pateikiami skaičiavimai su formulėmis arba nuorodomis į prielaidų su detaliais skaičiavimais darbalapius toje pačioje skaičiuoklėje. 
13. IP parengimo terminas: IP ir visi IP priedai turi būti parengti per 30 (trisdešimt) darbo dienų nuo Perkančiosios organizacijos kreipimosi el. paštu į Paslaugos tiekėją ir pateikti Perkančiajai organizacijai. Paslaugos teikėjas atsakingas už laiku ir tinkamai parengtą IP su privalomais priedais.
14. Parengti IP su visais IP priedais pateikiami derinimui Perkančiajai organizacijai ne vėliau kaip likus 7 (septynioms) darbo dienoms iki IP parengimo termino pabaigos.
15. Perkančioji organizacija per 3 (tris) darbo dienas turi pateikti pasiūlymus/pastabas parengtiems IP, įskaitant jų priedus. Jeigu Perkančioji organizacija per 3 (tris) darbo dienas nepateikia jokių pastabų/pasiūlymų Paslaugų teikėjui dėl parengtų dokumentų, laikoma, kad Perkančioji organizacija neturi pastabų/pasiūlymų IP. 
16. Gavus VšĮ Centrinės projektų valdymo agentūros ar kitos įstaigos, vertinančios investicinio projekto pagrįstumą, ir/ar Užsakovo pastabas, Paslaugos teikėjas privalo jas ištaisyti per Perkančiosios organizacijos nurodytą terminą nereikalaudamas papildomo apmokėjimo 18 mėnesių po Paslaugos priėmimo – perdavimo akto pasirašymo dienos.
17. Paslaugų teikėjas įsipareigoja, esant Perkančiosios organizacijos atskiram prašymui, atlikti IP pristatymą Perkančiosios organizacijos patalpose ar nuotoliniu būdu.
18. Tiekėjas įsipareigoja teikiant Paslaugas laikytis šių aplinkosaugos reikalavimų:
18.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo– priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
18.2. siekti, kad Paslaugai suteikti būtų neteršiama aplinka ir nekeliamas pavojus sveikatai ir taip būtų laikomasi Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ 4.4.3 punkte nustatyto aplinkosauginio principo.


Parengė:
Investicijų ir projektų valdymo skyriaus vedėja Daiva Tušienė


_____________

Teikėjo pasiūlymas

Pirkimo sąlygų 7 priedas „Tiekėjo įvykdytų sutarčių sąrašas“

TIEKĖJO ĮVYKDYTŲ SUTARČIŲ SĄRAŠAS

Pateikiame per paskutinius 3 metus arba per laiką nuo mūsų įregistravimo dienos (jeigu tiekėjas vykdė veiklą mažiau nei 3 metus) sėkmingai įvykdytų sutarčių, susijusių su investicijų projekto parengimu, sąrašą, kurių vertė ne mažesnė kaip 21 404,95 Eur be PVM.

	Eil. Nr.
	Sutarties pavadinimas, numeris
	Įvykdytos sutarties vertė, EUR be PVM (pagal pirkimo sąlygų 3 priedo 1.1 p. p. nustatytą reikalavimą)
	Sutarties pradžios data
	Sutarties įvykdymo data
	Užsakovo pavadinimas, kontaktiniai duomenys

	1.
	
	
	
	
	

	....
	
	
	
	
	











Patvirtiname, kad sąraše nurodytų paslaugų atlikimas ir galutiniai rezultatai buvo tinkami.


Pridedama: užsakovų pažymos (skaitmeninės kopijos) apie sutarties įvykdymą ar (vykdomos sutarties atveju) atitinkamos vertės darbų dalies pateikimą.

	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)





Pirkimo sąlygų 8 priedas „Tiekėjo siūlomų specialistų sąrašas“

TIEKĖJO SIŪLOMŲ SPECIALISTŲ SĄRAŠAS

	Eil. Nr.
	Pareigos į kurias specialistas siūlomas pirkimo sutarties vykdymui, pagal šių pirkimo dokumentų kvalifikacinius reikalavimus
	Vardas, pavardė
	Profesinė kvalifikacija**
	Specialisto esama darbovietė (darbovietės)

	1
	2
	3
	4
	5

	1.
	Specialistas
	
	
	

	
	
	
	
	



Pastabos:
*Jei specialistas dirba kitoje įmonėje (ne tiekėjo ar subtiekėjo įmonėje), turi būti pateikiamas specialisto sutikimas teikti sutartyje nurodytas (-us) paslaugas ir tiekėjo ar subtiekėjo patvirtinimas, kad laimėjęs konkursą įdarbins šį specialistą (tik tuo atveju, jei šis specialistas nesiūlomas kaip subteikėjas).
** Pridedama Aukštojo mokslo kvalifikacijos diplomo kopija arba lygiavertis dokumentas.


	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)









Pirkimo sąlygų 8 priedas „Kvalifikaciją pagrindžiantis gyvenimo aprašymas“

KVALIFIKACIJĄ PAGRINDŽIANTIS GYVENIMO APRAŠYMAS


Projekto vadovo vardas, pavardė – įrašyti.
Išsilavinimas – įrašyti.

Nurodau kvalifikaciją pagrindžiančią informaciją:

	Eil. Nr.
	Vykdyto projekto pavadinimas ir finansavimo šaltinis
	Vykdytos sutarties data ir numeris
	Projekto metu eitos pareigos
	Projekto įgyvendinimo laikotarpis metais (nuo-iki)
	Užsakovo pavadinimas, kontaktiniai duomenys

	1
	2
	3
	4
	5
	6

	1.
	įrašoma
	įrašoma
	įrašoma
	įrašoma
	įrašoma

	....
	įrašoma
	įrašoma
	įrašoma
	įrašoma
	įrašoma




	
	
	

	(Parašas)
	
	(Vardas ir pavardė)

